  Туспуктэм: Майя Бывальцева Майя Бывальцева 30-тӥ гудырикокшонэ Ижкарын нырысетӥ удмурт нылкышно кылбурчилы, ожгар эмчилы Ашальчи Окилы – Акилина Векшиналы сӥзем бадӟым сруредэз сӥё-дано усьтӥзы. Со Индустри ёросысь Дзержинский нимо ульчаысь 87 номеро юртлэн урдэс борддораз граффити амалэн быдэстэмын. Ужрадэ ӵектосэз кичӧлтӥсьёс но улонэ пыӵатӥсьёс, удмурт литература удысын ужасьёс, карын улӥсьёс люкаськизы. Ашальчи Окилэн кылбуръёсызъя гожтэм кырӟанъёсты быдэстыны «Алнаш мылкыд» ансмбль вуиз. « Мон малпасько, котькуд адями, Ижкарамы улӥсь адями, котькуд удмурт шедьтоз тӥнь та портретын ассэ, хоть кӧня ке но. <…> Со туж шуныт, туж адямилыко, туж историчной пӧрмиз. Куке одӥг суредын трос пуштросэз, со туж умой. Интыез но туж умой, сое тросэз адӟозы » Лариса Буранова, Кун Думаын Удмуртилэсь депутат Ашальчи Оки выль амалэн кармылэн улоназ вуиз, вераз литератураез эскерись, педагогика тодосъя кандидат Любовь Фёдорова. « Ашальчи Оки кема аръёс ӵоже палэнтэмын вал литератураысь, удмурт культуралэн улонысьтыз, кырӟанъёсыз соолэн «калык» луизы. Собере 68-тӥ арын солэн выльысь нырысетӥ сборникез поттэмын вал пичи гинэ – «Мон тодам вайисько». Та юрт пуктэмын 67-тӥ арын. Озьы тупаны но кулэ вал!» Любовь Фёдорова, литератураез эскерись Суредлы эскизъёс Ижысь суредась Денис Никонов лэсьтиз. Уж борды кутскытозяз Ашальчи Оки сярысь номыр уг тоды вылэм. Творчествоеныз но улон сюресэныз кузьмам книгая тодматскиз. « Мон синмаськи та кылбурчилэн кылбуръёсызлы. Туж даняъськисько, сыӵе сэзь, йӧно адямиосмы вань шуыса » Денис Никонов, суредлэсь эскиззэ лэсьтӥсь Суредэз борддор вылэ выжтӥсь Дмитрий Костицын калык люкаськон азьын гинэ берпуметӥ гожъёссэ лэсьтыса быдтӥз. Ужез усто пӧрмиз, Ашальчи Окилэн внучатой племянникез, хими тодосъя кандидат Владимир Векшин умой дунъет сётӥз. « Кельше, аслыз тупа. Данъяськиськм. <…> Гуртоос пушкын со мукет адями вал, мукет дуннеысь адями. Соос туж трос лыдӟисько вал – картэз но, со но. Собере соос туж интеллигентноесь вал. <…> Возьдаське вал юалляськыны лыкто ке. Сое ведь поэтэссаез сямен уг тодо вал, врачез-офтальмологез кадь » Владимир Векшин, Ашальчи Окилэн внучатой племянникез Ашалчи Окилэн тсбуйыныз юртлэсь кыдёкын ик ӧвӧл Лулчеберетъя элкьун колледж. Отын дышетскисьёс но татчы вуылозы, дыр, кылбуръёсыныз тодматскыны мылкыд карозы. Вордӥськем нуналаз сяська но вайыны табере вань кытчы, шуэ «Удмурт Кенеш» огазеяськонлэн Индустри ёросысь ёзэтэзлэн кивалтӥсез Галина Эскандерова. « 30 арлэсь кема татын улӥськом бере, татын котькуд сэрегез самой дуно, яратоно. Таре та сэрегмы но ӧтез, лыктэм потоз. Уктата ик азьланяз лэсьтысалзы ке татын пичияк сквер: пукыны, куноосты вайыны, малпаськыны, кыӵе ке но пукон ӝытъёс ортчытыны. Мон малпасько, туж умой луысал » Галина Эскандерова, «Удмурт Кенеш» огазеяськонлэн Индустри ёросысь ёзэтэзлэн кивалтӥсез Тодэ вайытом, Ашальчи Окилэсь тусбуйзэ Ижкарысь вить этажъем коркалэн борддорез вылэ суредалозы шуыса туэ оштолэзе тодмо луиз, кичӧлтӥсез Лариса Буранова вал. Ӵектэм эскеризъёс пӧлысь тупамонзэ элькунын улӥсьёс бырйизы. Тегъёс: АшальчиОки суредан Ижкар Удмуртия ЛарисаБуранова  